**Vektorprogrammet** er en studentorganisasjon som arbeider for å øke motivasjonen og interessen for realfag i ungdomsskolen. Dette gjøres ved å sende realfagsstudenter fra universitet ut til ungdomsskolene i nærområdet. Målet er at studentene skal synliggjøre hvor morsomt og nyttig realfag er ved å bidra som veiledere og assistenter i skoletimene.

Historie
--------

Studenten Gard Fostad Moe kom opp med ideen om Vektorprogrammet som en oppgave i emnet Teknologi og Ledelse i 2010. Dette tok linjeforeningen Nabla videre og startet *Nablas initativ for hjelp i skolen.* Prosjektet ble startet opp som et pilotprosjekt på Blussuvoll ungdomsskole våren 2011. Til sammen 24 studenter hadde engasjement som vektorassistenter til pilotprosjektet. Etter suksessen bestemte Arrko i Nabla seg for å søke Forskningsrådet om midler til videreføringen av prosjektet, som da fikk navnet Vektorprogrammet. Søknaden ble avslått fordi linjeforeningen ikke ble vurdert som egnet til å administrere et slikt prosjekt. Høsten 2011 ble linjeforeningene Spanskrøret og Timini inkluderte i prosjektet, der hver av de tre linjeforeningene hadde sine egne underavdelinger. Prosjektet gikk parallelt i de tre underavdelingene til og med våren 2012. Da ble de slått sammen til ett stort prosjekt, og flere linjeforeninger ble inkludert.

Høsten 2011 ble samarbeidspartnere hentet inn for å holde prosjektet i live økonomisk. Samarbeidspartnere var nødvendig for at Vektorprogrammet skulle fortsette å være et gratis tilbud til skolene, og for at vektorassistenten ikke skulle ha utgifter i forbindelse med deltakelse. I starten var Schibsted og Fokus Bank viktige samarbeidspartnere, samt RENATEsenteret som har vært den viktigste bidragsyteren helt fra begynnelsen. Abelprisen ble organisasjonens hovedsponsor i 2015 og anses fortsatt som det per høsten 2022.

### Antall deltakende skoler

Prosjektet startet i Trondheim høsten 2010. Høsten 2013 ble prosjektet utvidet til Norges miljø- og biovitenskapelige universitet på Ås. Videre ble programmet utvidet til Universitetet i Oslo, våren 2015 og til Universitetet i Bergen høsten det samme året. Her er en oversikt over tallet på deltakende skoler i de ulike regionene:

| Semester | Trondheim | Ås | Oslo | Bergen |
| --- | --- | --- | --- | --- |
| Våren 2011 | 1 |  |  |  |
| Høsten 2011 | 6 |  |  |  |
| Våren 2012 | 3 |  |  |  |
| Høsten 2012 | 7 |  |  |  |
| Våren 2013 | 10 |  |  |  |
| Høsten 2013 | 15 | 1 |  |  |
| Våren 2014 | 15 | 1 |  |  |
| Høsten 2014 |  | 2 |  |  |
| Våren 2015 | 15 | 1 | 3 |  |
| Høsten 2015 | 13 | 3 | 2 | 2 |
| Våren 2016 | 10 | 3 | 1 | 2 |
| Høsten 2016 | 11 | 2 | 2 | 2 |
| Våren 2017 | 11 | 2 | 2 | 3 |
| Høsten 2017 | 11 | 1 | 3 | 3 |
| Våren 2018 | 13 | 2 | 3 | 2 |
| Høsten 2018 | 12 | 1 | 1 | 2 |

Målsetting
----------

Vektorprogrammet har som mål å:

* Motivere og inspirere til realfag.
* Motivere studenter til lærerrollen.
* Motivere studenter til videre realfagsstudier. Vektorprogrammet gir altså ikke bare utbytte for elevene som får ekstra assistanse i skolehverdagen, men også for de studentene som arbeider som vektorassistenter. Disse blir motiverte til å holde frem med realfagsstudiene sine, og til å utforske læreryrket.

Hovedstyret
-----------

I tillegg til at hver region består av mange team og et styre, har organisasjonen også et hovedstyre som har ansvar for alle regionene. Hovedstyret i Vektorprogrammet består per fra Juli 2023 til Juni 2024 av:

* Leder: **Silje Li**
* Nestleder: **Ragna Vårli Håland**
* Økonomiansvarlig: **Odin Nilsen**
* Ekspansjonsansvarlig: **N/A**
* Profileringsansvarlig: **Thomas Jenssen**
* IT-ansvarlig: **Aaryan Neupane**
* Sponsoransvarlig: **Adrian Larsen**

Team
----

* Hovedstyret
* Regionstyret i Ås
* Regionstyret i Bergen
* Regionstyret i Trondheim
* Skolekoordinering i Trondheim
* Skolekoordinering i Bergen
* Skolekoordinering i Ås
* Profilering i Trondheim
* IT
* Evaluering i Trondheim
* Evaluering, Rekruttering og Profilering i Ås
* Rekruttering i Trondheim
* Rekruttering i Bergen
* Sponsor i Trondheim
* Sponsor i Bergen
* Sponsor og Økonomi i Ås
* Økonomi i Trondheim

Referanser
----------

1. 1 2   w2.brreg.no[Hentet fra Wikidata]

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |